Τζίμι Πέιτζ

Ο Τζίμι Πέιτζ (πλήρες όνομα James "Jimmy" Patrick Page, 9 Ιανουαρίου 1944) είναι Άγγλος μουσικός, παραγωγός και συνθέτης. Είναι ιδρυτικό μέλος του συγκροτήματος Led Zeppelin, με το οποίο έγινε γνωστός παγκοσμίως.

Ξεκίνησε την καριέρα του παίζοντας κιθάρα σε δίσκους διάσημων καλλιτεχνών της δεκαετίας του '60. Από το 1966 έως το 1968 ήταν μέλος των Yardbirds, παίζοντας αρχικά μπάσο και στη συνέχεια κιθάρα. Μετά τη διάλυση των Yardbirds, ο Πέιτζ δημιούργησε τους Led Zeppelin. Με τον θάνατο του ντράμερ του συγκροτήματος, Τζον Μπόναμ, οι Led Zeppelin διαλύθηκαν και ο Πέιτζ ακολούθησε σόλο καριέρα. Θεωρείται ένας από τους μουσικούς που έπαιξαν μεγάλο ρόλο στην εξέλιξη της ροκ μουσικής και της ηλεκτρικής κιθάρας.

Βιογραφία
 Πρώτα χρόνια 
Ο Τζίμι Πέιτζ γεννήθηκε στο Μίντλσεξ της Αγγλίας με γονείς τους Τζίμι και Πατρίτσια Πέιτζ. Το 1952 η οικογένεια μετακόμισε στο Φέλταμ και αργότερα πάλι στο Σάρεϊ, εκεί όπου ο Πέιτζ ξεκίνησε να παίζει κιθάρα, κάνοντας μερικά μαθήματα κοντά στο Κίνγκστον και συνεχίζοντας την προσπάθεια του μόνος του:

«Δεν υπήρχαν πολλοί που να έπαιζαν κιθάρα τότε. Μόνο ένα παιδί στο σχολείο μου, το οποίο μου έδειξε τις βασικές συγχορδίες και έτσι συνέχισα από εκεί μόνος μου, μαθαίνοντας κιθάρα από δίσκους των αγαπημένων μου καλλιτεχνών».

Οι πρώτες επιρροές του Πέιτζ ήταν ο Σκότι Μουρ και ο Τζέιμς Μπάρτον, που έπαιζαν σε ηχογραφήσεις του Έλβις Πρίσλεϊ. Ο ίδιος έχει αναφέρει ότι το τραγούδι Baby Let's Play House του Πρίσλεϊ τον έκανε να αρχίσει να παίζει κιθάρα.

Ο Πέιτζ είχε ένα ιδιαίτερο πάθος για το skiffle (δημοφιλής μουσική της εποχής του) και ειδικά για τη φολκ μουσική. Όμως το μεγαλύτερο ενδιαφέρον το είχε για τη μπλουζ μουσική και για κιθαρίστες όπως ο B.B. King, ο Buddy Guy, ο Willie Dixon και ο Freddie King.The blues influence of Jimmy Page | Examiner.com

Το 1957, στην ηλικία των 13, εμφανίστηκε στην εκπομπή αναζήτησης ταλέντων "All Your Own", παίζοντας το Mama Don't Want To Skiffle Anymore και το In Them Ol' Cottonfields Back Home.Jimmy Page, 13, Plays Guitar on BBC Talent Show Τότε, ο Πέιτζ είχε δηλώσει ότι ήθελε να κάνει μια βιολογική έρευνα για να βρει θεραπεία για τον καρκίνο.

Ο Πέιτζ δυσκολευόταν να βρεi κάποιους μουσικούς με τους οποίους να έπαιζε σε καθημερινή βάση, μέχρι που ρωτήθηκε από τον Νιλ Κρίστιαν να τον ακολουθήσει στο συγκρότημα του με την ονομασία The Crusaders.Neil Christian & The Crusaders Το 1962 και ύστερα από συνεχείς συναυλίες για δύο χρόνια, αρρώστησε σοβαρά και σταμάτησε τις συναυλίες με τους Crusaders. Όταν ανάρρωσε, αποφάσισε να σταματήσει για λίγο την μουσική του καριέρα και να ασχοληθεί με την άλλη του αγάπη, την ζωγραφική. Όπως ανέφερε ο ίδιος:

"Ταξίδευα με ένα λεωφορείο για δύο χρόνια αφού σταμάτησα το σχολείο και είχα αρχίσει να παίρνω καλά λεφτά. Όμως ήμουν κάπως άρρωστος. Έτσι αποφάσισα να σταματήσω τις συναυλίες και να αφοσιωθώ στην ζωγραφική αφού ήξερα ότι όσο και να ήθελα να παίξω κιθάρα, δεν θα ήμουν υγιής από τη στιγμή που είχα κάθε δύο μήνες λοιμώδη μονοπυρήνωση. Έτσι για 18 μήνες σταμάτησα τις συναυλίες για να αναρρώσω πλήρως, παρόλο που έπαιζα ακόμα κιθάρα".

 Session μουσικός και Yardbirds 
Ενώ πήγαινε ακόμη σχολείο, ο Πέιτζ συχνά έπαιζε σε κλαμπ της εποχής με διάφορα συγκροτήματα και συνεργάστηκε με κιθαρίστες όπως ο Τζεφ Μπεκ και ο Έρικ Κλάπτον. Ένα βράδυ του προτάθηκε να παίξει σε μια σειρά από ηχογραφήσεις για την Columbia Graphophone Company. Αργότερα, ο Μάικ Λίντερ του πρόσφερε συχνή δουλειά στο στούντιο, για την εταιρεία Decca Records. Η πρώτη του ηχογράφηση ήταν με το τραγούδι Diamonds, το οποίο έφτασε στο # 1 του καταλόγου επιτυχιών της Μεγάλης Βρετανίας στις αρχές του 1963.Diamonds - Jet Harris MBE & Tony Meehan - YouTube

Μετά από κάποιες συνεργασίες αποφάσισε να γίνει session μουσικός, συνεργαζόμενος με συγκροτήματα όπως οι The Who και οι Kinks. Έχει παίξει στο πρώτο άλμπουμ των Kinks, στο σινγκλ I Can't Explain των The Who, στην Top-10 επιτυχία As Tears Go By της Μαριάν Φέιθφουλ, όπως και κομμάτια των Rolling Stones, Them, Βαν Μόρισον, κ.α..

Από το 1965 ως το 1969, συνέγραψε και έπαιξε σε τραγούδια του Τζον Ουίλιαμς, του Donovan, του Τζόνι Χαλιντέι, του Αλ Στιούαρτ, του Τζο Κόκερ, κ.α..

Τον Φεβρουάριο του 1965, του προτάθηκε να αντικαταστήσει τον Έρικ Κλάπτον στους Yardbirds, αλλά προτιμώντας την επικερδή καριέρα του ως session μουσικός, αρνήθηκε προτείνοντας στη θέση του τον Τζεφ Μπεκ. Τον Μάιο του 1966, ο Μπεκ μαζί με τον Πέιτζ, τον μπασίστα Τζον Πωλ Τζόουνς, τον ντράμερ των The Who, Κιθ Μουν, και τον κιμπορντίστα Νίκι Χόπκινς, ηχογράφησαν το κομμάτι Beck's Bolero και λίγες εβδομάδες αργότερα,BECK'S BOLERO (1967) by the Jeff Beck Group ο Πείτζ παρακολούθησε μία συναυλία των Yardbirds στην Οξφόρδη και του προτάθηκε να αντικαταστήσει τον Πολ Σάμγουελ-Σμιθ. Αρχικά συμμετείχε σαν μπασίστας του συγκροτήματος, πριν ο Κρις Ντρέτζα αποφασίσει να αναλάβει το μπάσο και ο Πέιτζ γίνει δίδυμο με τον Μπεκ, στις κιθάρες.

Η συγκεκριμένη σύνθεση ηχογράφησε το σινγκλ Happenings Ten Years Time Ago, πριν ο Μπεκ αποχωρήσει αφήνοντας τους Yardbirds ως τετραμελές σχήμα, για να κυκλοφορήσουν τον δίσκο Little Games, χωρίς ιδιαίτερη επιτυχία.Little Games | JimmyPage.com

Led Zeppelin

Οι Yardbirds αποφάσισαν να διαλυθούν το 1968, με τον Πέιτζ να σχηματίζει τους New Yardbirds, με τον τραγουδιστή Ρόμπερτ Πλαντ, τον μπασίστα  Τζον Πωλ Τζόουνς, και τον ντράμερ Τζον Μπόναμ. Μετά την πρώτη τους περιοδεία στις σκανδιναβικές χώρες,47 Years Ago: Led Zeppelin Make Their Live Debut άλλαξαν το όνομά τους σε Led Zeppelin και περιόδευσαν στις Ηνωμένες Πολιτείες για να προωθήσουν τον πρώτο τους δίσκο, ο οποίος έφθασε στο Top-10 και στις δύο πλευρές του Ατλαντικού.

Το "Led Zeppelin II" ανέβηκε στην κορυφή των τσαρτ και από εκεί και έπειτα κάθε στούντιο δίσκος τους έγινε πλατινένιος.Led Zeppelin Albums, Ranked From Worst To Best Μετά από δύο χρόνια συνεχών περιοδειών, ξεκίνησαν να περιορίζουν τον αριθμό των εμφανίσεών τους. Η αμερικάνικη περιοδεία τους το 1973 έσπασε τα ρεκόρ εισιτηρίων των Beatles και, το 1975, οι φρενήρεις ρυθμοί πώλησης των εισιτηρίων και των δίσκων των Led Zeppelin τους είχαν καταστήσει το κορυφαίο ροκ συγκρότημα του πλανήτη.

Μετά από ένα αυτοκινητιστικό ατύχημα του Ρόμπερτ Πλαντ, ενώ βρισκόταν σε διακοπές με την οικογένειά του στο νησί της Ρόδου,40 Years Ago: Robert Plant’s Car Accident Begins Difficult Period το συγκρότημα εμφανιζόταν ζωντανά ακόμη πιο σπάνια. Ένα χρόνο αργότερα, και ενώ το συγκρότημα ετοιμαζόταν να ξεκινήσει την περιοδεία για την προώθηση του δίσκου Presence, ο γιος του Πλαντ πέθανε από μόλυνση.Led Zeppelin Presence Album Review | Rolling Stone Η περιοδεία αναβλήθηκε και το συγκρότημα ανέβαλε τις δραστηριότητές του για τον επόμενο χρόνο.

Οι Led Zeppelin διαλύθηκαν μετά τον θάνατο του Μπόναμ, στις 25 Σεπτεμβρίου 1980.How John Bonham Died - JohnBonham.co.uk

Μετά τους Led Zeppelin
Μετά τον θάνατο του Μπόναμ, ο Πέιτζ δεν έπαιξε κιθάρα για εννέα μήνες. Αρχικά, διαδόθηκε η φήμη ότι ο Ρόμπερτ Πλαντ, ο Τζίμι Πέιτζ, ο Κρις Σκουάιρ και ο Άλαν Γουάιτ των Yes θα σχημάτιζαν τους XYZ, κάτι που δεν έγινε ποτέ.Jimmy Page May Release ‘XYZ’ Tapes of His Aborted Collaboration With Members of Yes

Το 1982, οι Led Zeppelin κυκλοφόρησαν το άλμπουμ Coda με ακυκλοφόρητα τραγούδια από παλιότερες ηχογραφήσεις. Η πρώτη ηχογράφηση του Πέιτζ μετά τους Led Zeppelin ήταν το σάουντρακ της ταινίας Εκτελεστής χωρίς οίκτο, ενώ συμμετείχε στο πρώτο προσωπικό άλμπουμ του Πλαντ, με τίτλο Pictures at Eleven.Robert Plant - Pictures At Eleven (Vinyl, LP, Album) at Discogs

Δύο χρόνια αργότερα, σχημάτισε τους The Firm μαζί με τον Πολ Ρότζερς των Bad Company.The History of Jimmy Page and Paul Rodgers’ Supergroup the Firm Στα τέλη του 1984, συνελήφθη για κατοχή κοκαΐνης, ενώ είχαν δυναμώσει οι φήμες για το ενδιαφέρον του για τον αποκρυφισμό. Οι Firm κυκλοφόρησαν δύο δίσκους λαμβάνοντας μέτριες κριτικές.

Ο Πέιτζ κυκλοφόρησε τον πρώτο του προσωπικό δίσκο, εκτός του σάουντρακ, το 1988, με τίτλο Outrider, σκαρφαλώνοντας στο # 26 του Billboard.Outrider - Jimmy Page | Songs, Reviews, Credits | AllMusic Το άλμπουμ του έδωσε υποψηφιότητα για βραβείο "Grammy" στην κατηγορία "best rock instrumental" και για την προώθηση του πραγματοποίησε την πρώτη του σόλο περιοδεία.

Στη συνέχεια, συνεργάστηκε με τον πρώην τραγουδιστή των Deep Purple και των Whitesnake, Ντέιβιντ Κόβερντεϊλ, στο πρότζεκτ Coverdale-Page, κυκλοφορώντας το ομώνυμο, πλατινένιο άλμπουμ το 1993.20 Years Ago: Coverdale / Page Release Their Debut Album

Το 1994, ήρθε σε επαφή με τον Ρόμπερτ Πλαντ για να συνεργαστούν και πάλι μετά από 14 χρόνια, στο συγκρότημα Page and Plant. Προϊόν αυτής της συνεργασίας ήταν ο ζωντανός δίσκος No Quarter, ηχογραφημένος στο Μαρόκο, την Ουαλία και την Αγγλία.Jimmy Page & Robert Plant - No Quarter - Discogs Ο δίσκος βραβεύθηκε ως πλατινένιος και το δίδυμο περιόδευσε σε όλο τον κόσμο.

Ακολούθησε το Walking Into Clarksdale, ο πρώτος δίσκος με νέο υλικό, που ηχογράφησαν μετά από σχεδόν δύο δεκαετίες. Ο Πέιτζ συνεργάστηκε με τον ράπερ Παφ Ντάντι στο κομμάτι "Come with Me" από το σάουντρακ της ταινίας Godzilla του 1998.Puff Daddy ft. Jimmy Page :: Come With Me

Το 1999, περιόδευσε με τους Black Crowes παίζοντας διάφορα τραγούδια του συγκροτήματος και των Led Zeppelin. Το 2000, κυκλοφόρησαν το ζωντανά ηχογραφημένο Live at the Greek.

Τον Δεκέμβριο του 2007, οι Led Zeppelin επανενώθηκαν με τον γιο του Τζον Μπόναμ, Τζέισον, στα τύμπανα για μία εμφάνιση στη μνήμη του ιδρυτή της Atlantic Records, Αχμέτ Ερντεγκάν. Η ηχογράφηση της συναυλίας κυκλοφόρησε πέντε χρόνια αργότερα στο άλμπουμ Celebration Day, ενώ ο Πέιτζ συμμετείχε στο ντοκιμαντέρ It Might Get Loud με τον Τζακ Γουάιτ των White Stripes και τον The Edge των U2.It Might Get Loud (2008) - IMDb

Το 2010, ο Πέιτζ ανακοίνωσε την έκδοση της αυτοβιογραφίας του σε περιορισμένο αριθμό αντιτύπων, με τίτλο Jimmy Page by Jimmy Page.Jimmy Page - His New Book - Genesis Publications

Δισκογραφία
με τους Led Zeppelin
 Led Zeppelin (1969)
 Led Zeppelin II (1969)
 Led Zeppelin III (1970)
 Led Zeppelin IV (1971)
 Houses of the Holy (1973)
 Physical Graffiti (1975)
 Presence (1976)
 In Through the Out Door (1979)
 Coda (1982)
 The Song Remains the Same (1976)
 Led Zeppelin Boxed Set (1990)
 Led Zeppelin Remasters (1990)
 Led Zeppelin Boxed Set 2 (1993)
 The Complete Studio Recordings (1993)
 BBC Sessions (1997)
 Early Days: Best of Led Zeppelin Volume One (1999)
 Latter Days: Best of Led Zeppelin Volume Two (2000)
 Early Days and Latter Days (2002)
 How the West Was Won (2003)
 Mothership (2007)
 Definitive Collection (2008)
 Celebration Day (2012)

με τον Ρόι Χάρπερ
 Whatever Happened to Jugula? (1985)

με τους The Honeydrippers
 The Honeydrippers: Volume One (ΕΡ, 1984)

με τους The Firm
 The Firm (1985)
 Mean Business (1986)

με τους Coverdale and Page
 Coverdale-Page (1993)

Προσωπικές κυκλοφορίες
 OST Death Wish II (1982)
 Outrider (1988)
 Lucifer Rising and Other Sound Tracks (2012)

με τους Page and Plant
 No Quarter (1994)
 Walking into Clarksdale (1998)

με τους Black Crowes
 Live at the Greek (2000).

Παραπομπές

Πηγές
 Jimmy Page Biography | Rolling Stone 
 Jimmy Page | Music Biography, Credits and Discography | AllMusic
 Jimmy Page - Biography
 Jimmy Page - Discography
 The Marquee Club: Led Zeppelin - Biography 
 The Marquee Club: The-Yardbirds-Biography

Εξωτερικοί σύνδεσμοι
 Επίσημη ιστοσελίδα
 Επίσημη ιστοσελίδα των Led Zeppelin

Κατηγορία:Άγγλοι μουσικοί
Κατηγορία:Ροκ μουσικοί
Κατηγορία:Μέλη των Led Zeppelin
Κατηγορία:Νικητές Kerrang! Awards